આ જ વાત ઇન્ડિયન પ્રીમિયર લીગમાં પણ જોવા મળે છે. અને IPLમાં તો છેલ્લી પાંચ ઓવરમાં જે ગતિથી રન બને છે તેની સરખામણી દાયકાઓ અગાઉ ટેસ્ટ ક્રિકેટ રમતાં બૅટ્સમેનની ગતિની સાથે કદાચ ન કરી શકાય. 

ટી20માં ઇનિંગ્સમાં છેલ્લી પાંચ ઓવર ડૅથ ઓવર ગણાય છે અને તેમાં બૅટ્સમૅન દ્વારા રનની આતશબાજી જોવા મળતી હોય છે અને બૉલરો પર આ ઓવરોમાં આતંક છવાઈ જતો હોય છે. 

IPLના ઇતિહાસમાં એવા ઘણા બૅટ્સમૅન છે જે ડૅથ ઓવરમાં અત્યંત ખતરનાક બની જતા હોય છે. 

જેમાં ચેન્નાઈ સુપર કિંગ્સના કૅપ્ટન મહેન્દ્રસિંહ ધોની અને મુંબઈ ઇન્ડિયન્સના કૅરેબિયન ઑલરાઉન્ડર કૅઇરોન પૉલાર્ડ તો મોખરે આવે છે.

ખાસ કરીને ધોની તો વધારે ખતરનાક બની જતા હોય છે. 

ધોનીને કદાચ આ જ કારણસર ક્રિકેટની રમતના શ્રેષ્ઠ ફિનિશર ગણવામાં આવે છે.

છેલ્લી પાંચ ઓવરના ખતરનાક બૅટ્સમૅનમાં ધોની મોખરે આવે છે. અહીં તેમણે પોલાર્ડને પણ પાછળ રાખી દીધા છે. 

IPLમાં ધોની એકમાત્ર એવા બૅટ્સમૅન છે જેમણે છેલ્લી પાંચ ઓવરમાં ફટકારેલા રનોનો કુલ આંક 2000 ઉપર પહોંચાડેલો છે. 

તેમણે IPLમાં કુલ 4,431 રન નોંધાવ્યા છે જેમાંના 2206 રન તો તેમણે માત્ર છેલ્લી પાંચ ઓવર દરમિયાન જ ફટકાર્યા છે. 

આ માટે તેઓ માત્ર 1158 બોલ રમ્યા છે એટલે કે તેમનો સ્ટ્રાઇક રેટ 190.50નો છે. તેમણે 136 સિક્સર અને 161 ચોગ્ગા ફટકાર્યા છે.

'કૅઇરોન પૉલાર્ડ- ડેથ ઓવરનો બાદશાહ'

એક મૅચમાં તો છેલ્લી પાંચ ઓવરમાં ધોનીએ 50 રન ફટકારી દીધા હતા.

2008ની 28મી એપ્રિલે બૅંગલુરુમાં ચેન્નાઈ સુપર કિંગ્સની ટીમ યજમાન બૅંગલુરુની ટીમ સામે રમી રહી હતી. 

ધોની બૅટિંગમાં આવ્યા ત્યારે લગભગ 15 ઓવર પૂરી થઈ ગઈ હતી અને માહીના ઝંઝાવાતનો પ્રારંભ થયો હતો. તેમણે બાકી રહેલી ઓવરો દરમિયાન માત્ર 16 જ બૉલમાં 50 રન ફટકારી દીધા હતા જેમાં ત્રણ સિક્સર અને સાત ચોગ્ગાનો સમાવેશ થતો હતો.

આવી જ રીતે મુંબઈ ઇન્ડિયન્સ માટે છેલ્લા એક દાયકાથી નિયમિત રમી રહેલા કૅઇરોન પૉલાર્ડ પણ ડેથ ઓવરના બાદશાહ કહેવાય છે. 

વેસ્ટ ઇન્ડિઝના આ બૅટ્સમૅન ક્રીઝ પર આવે તે સાથે જ બૉલરો અને હરીફ ટીમ બૅકફૂટ પર આવી જતાં હોય છે. 

આઈપીએલમાં આમ તો પૉલાર્ડે ઘણી વાર ધમાકેદાર બૅટિંગ કરી છે પરંતુ ડેથ ઓવરમાં તો તેઓ વધારે આક્રમક બની જતા જોવા મળ્યા છે.

મુંબઈ ઇન્ડિયન્સ માટે રમતા પૉલાર્ડ છેલ્લી પાંચ ઓવરમાં કેટલા આક્રમક બની જતા હોય છે તેનો તેમના વિક્રમ પરથી ખ્યાલ આવી જાય છે. 

પૉલાર્ડે છેલ્લી પાંચ ઓવરમાં 714 બૉલ રમીને 1277 રન ફટકાર્યા છે. આ... \n\nમને ઉપરના લેખ માટે સારું શીર્ષક આપો.
IPLમાં ડેથ ઓવર દરમિયાન બૅટ્સમૅન કેમ ખતરનાક બની જાય છે?